Afrikaanse – Pretoria.ws
Taxi eienaars, sakelui en inwoners wat die chaos in Pretoria beleef het, sê die polisie se swak optrede en onverskillige houding was slegter as wat die kriminele elemente is. ’n Taxi bestuurder het aan die media gesê Suid-Afrika sal nooit uit die gemors kom solank hy tevrede is met die swak polisiediens nie, veral omdat hulle slegter as die misdadigers is. ’n Ander persoon het daarop gewys dat hy die afgelope ses jaar gesien het hoe die polisie onskuldige mense mishandel terwyl die skuldige elemente skotvry kom. Die polisie het die afgelope paar dae verskeie kere met rubber koeëls die skare uitmekaar gejaag, en in die proses mense beseer wat geen verbintenis het met die oproerige gevegte in Pretoria se strate nie.
Pretoria middestad in chaos gedompel – winkels is gestroop, geboue aan die brand gesteek en openbare vervoer opgeskort
Taxibestuurders het die strate ingevaar in Pretoria nadat een van hulle “kollegas” klaarblyklik deur ‘n uitlander gedood is. Verskeie winkels van uitlanders is gestroop en ‘n gebou is aan die brand gesteek. Pendelaars was gestrand nadat openbare vervoer opgeskort is. Die polisie moes oproeriges uitmekaar jaag wat die brandweervoertuie verhoed het om die toneel te bereik. Die burgemeester van Pretoria, Stephens Mokgalapa, het die optrede afgekeur en gesê dat vergeldings misdade nie verdra sal word nie. Verbygangers is met bottels en klippe bestook en veral media verteenwoordigers is met aggressie begroet. Pretoria se middestad is die afgelope twee dae in chaos gedompel, en mense word aangeraai om die deel van die stad te vermy.
Myne Maatjies Dagsorgsentrum: Drie in hegtenis geneem by Randfontein crèche nadat kinders wreedaardig aangerand is – Ons behandel nie eens ons diere so nie
Drie mense is Donderdag in hegtenis geneem nadat video's van kleuters in 'n crèche aan die Wes-Rand aan die lig gekom het wat wys hoe hul geslaan word waaronder minstens een kind met 'n besem geslaan is. Ouers is woedend nadat hulle gesien het wat na bewering met hul kinders in die Myne Maatjies-dagsorgsentrum gebeur het. Polisiewoordvoerder Col Lungelo Dlamini het Donderdagaand aan TimesLIVE bevestig dat drie mense in hegtenis geneem is op aantygings van aanranding. Dit was nadat verskeie verklarings van ouers en getuies afgelê is, het Dlamini gesê. Hy het gesê dat ondersoeke na die beweerde mishandeling by die Myne Maatjies-dagsorgsentrum Donderdag begin is. 'Daar is ook op 'n hardeskyf vir verdere ondersoek beslag gelê. Meer inligting sal verskaf word namate die ondersoek ontwikkel,' het hy gesê. TimesLIVE het ook bevestig dat die departement van maatskaplike ontwikkeling in Gauteng ondersoek instel. Befoeterde ouers van kleuters in die kleuterskool in Randfontein het…
Inwoners van Pretoria en die groter metro sal moet saamstaan teen die onwettige tariefverhogings wat die Tshwane-metroraad vandeesweek sonder die goedkeuring van Nersa ingestel het. Om dié onwettige optrede om te draai, het AfriForum gister hofstukke op die metroraad en Nersa beteken nadat dié munisipaliteit sedert die begin van die maand voortgegaan het om onwettige elektrisiteitverhogings sonder Nersa se goedkeuring te implementeer. Volgens Jaco Grobbelaar, AfriForum se distrikskoördineerder vir Groter Pretoria, hou die Tshwane-metro vol dat hulle die uitvoerende gesag is en daarom die verhoogde tarief sonder die nodige goedkeuring van Nersa mag implementeer. “Kragtens die wet is die Tshwane-metro nie by magte om die tarief te implementeer nie en ons sal teen dié onbillikheid optree. Aangesien nóg Nersa nóg die Tshwane-metro op enige van AfriForum se skrywes gereageer het, is daar geen ander remedie as om die dringende hof te nader nie,” sê Grobbelaar. Kragtens artikel 14 …
Gerugte doen die rondte dat 5 DA lede slegs op die stadsraad van Pretoria dien weens hul skelmstreke met nominasies
Van die sowat 93 lede van die DA wat dien in die stadsraad van Pretoria, is da blykbaar 5 lede wat onwettig op die raad is weens bedrog met nominasies. Die vyf lede kan uitgeskakel word indien die beskuldigings teen hulle bewys word en hulle skuldig bevind sou word. Die party se federale regskommissie ondersoek glo die aangeleentheid, en indien bevind word dat die vyf lede nie korrek genomineer is nie, sal hulle as onwettige indringers beskou word. John Moodey, ’n provinsiale leier van die linkse party het bevestig dat ondersoek na die vyf persone se nominasies gedoen word. Politieke waarnemers sê dit sal goed gemoniteer word of die vyf lede, wanneer hulle moontlik skuldig bewys word, die aansienlike bedrae wat hulle wederregtelik ontvang het, gaan terugbetaal. -Die Vryburger Hierdie berig weerspieël nie noodwendig die mening van SAUK-nuus nie.